  Виталий Пронин Кулигаозь нуись сюреслэн ӧвӧлэз туристъёсты кышкатэ.Гуртъёсты азинтонъя федерал программая туэ Удмуртиын 7 гурт сюресъёсты тупатъяны пусъемын. Со понна бюджетын 606 миллион манет чакламын.Закупкаосъя улосвыл центр элькунысь гурт сюресъёсты тупатъясьёсты бырйиз ни. Ваньмаз 7 аукционъёсын вормисе потӥз «Удмуртавтодор» кун предприятие. Торгъёс чотын сюрес тупатон ужъёслы сётэм уксёлэсь 0,5-34 процентсэ шыръяны луиз.Туэ тупатозы Вавож ёросысь Водӟи - Брызгал, Ӟозлуд - Ӟозлудпочинка сюресъёсты. Алнаш ёросын выльдозы Шадрасак-Кибъяе но Лялие мынон сюресэз. Озьы ик федерал уксёен тупатъялозы Яр ёросысь Люкымвож - Зэризь, Сьӧлта ёросысь Узя - Лыстэм, Балезино ёросысь Оросгурт - Маркогурт сюресъёсты но Красногорск - Зэризь трассаез.Сергей ЗахаровТуспуктэм: udmurt.ru  